Diari Oficial de la Generalitat Valenciana


Sumari del DOGV 9750, del 21-12-2023 (2023/12980)

RESOLUCIÓ de 7 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol la concessió de l'increment de places per la necessitat de donar resposta amb caràcter urgent a la situació d'emergència migratòria en el sector d'infància i adolescència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9750

Data del DOGV
:   21-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12292


Data del document
:   07-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 7 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol la concessió de l'increment de places per la necessitat de donar resposta amb caràcter urgent a la situació d'emergència migratòria en el sector d'infància i adolescència. [2023/12925]  
  
Antecedents de fet  
I. Per la Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026.  
II. En data 11 de novembre 2022 (DOGV 9469, 14.11.2022), mitjançant una Resolució de la Vicepresidència i Conselleria de Igualtat i Polítiques Inclusives, es resol el procediment de selecció de sol·licituds per a acollir-se al règim d'acords d'acció concertada en matèria de serveis socials en el sector d'infància i adolescència per al període 2022-2026.  
III. Que en data 17 de novembre de 2022 es va formalitzar el concert social conformement al nombre de places, el mòdul econòmic i l'import total que figurava en la resolució de la Vicepresidència i Conselleria d'Igualtat i Polítiques Inclusives de data 11.11.2022.  
IV. Que el 28 de novembre de 2023 la Direcció General de Família, Infància i Adolescència i Repte Demogràfic emet un informe justificatiu de necessitats per a tramitar l'ampliació de places residencials del concert social 2022-2026 amb caràcter d'emergència en el qual establix la necessitat, a fi de garantir la prestació correcta d'aquest servei, i tractant-se d'un deure públic de compliment ineludible davant de la crisi migratòria, d'atendre les persones menors d'edat estrangeres sense referent familiar que es troben a la Comunitat Valenciana. Atés que necessiten una intervenció individual i especialitzada per a pal·liar els danys emocionals i socials del mateix procés migratori, és necessari ampliar amb caràcter d'emergència els recursos de protecció. Justificada la necessitat d'ampliació de places d'un recurs que actualment es troba en l'acció concertada pel fet que en aquests moments els mitjans materials i personals dels quals disposa la Vicepresidència Segona i Conselleria de Serveis Socials Igualtat i Habitatge són insuficients per a donar resposta a aquesta situació d'emergència migratòria. A més, és convenient assenyalar que en data de 27 de novembre de 2023 l'ocupació en les residències de recepció de persones menors d'edat entre 12 i 17 d'anys es troba al 100 %, sense tindre en compte els i les adolescents que es troben fugats i que quan se'ls localitze se'ls acollirà en aquestes residències (48 fugats).  
  
V. Que el Decret 181/2017, de 17 de novembre, del Consell, en l'article 31.2 establix la possibilitat de concertar noves places amb una entitat que ja estiga en el Sistema Públic Valencià de Serveis Socials per a proporcionar un servei d'estada temporal de persones que es troben sota tutela de l'Administració de la Generalitat Valenciana.  
  
VI. Que en data 29 de novembre de 2023 l'entitat Fundació Antonio Moreno, en un document signat pel seu representant legal, presta la conformitat a petició de la Direcció General de Família, Infància i Adolescència i Repte Demogràfic a la proposta d'atendre 40 places més sobre les 40 que ja té concertades a la residència Las Virtudes, situada a Villena (Alacant), de la tipologia projecte migratori, per a atendre de manera excepcional i temporal la situació d'emergència provocada per la crisi migratòria.  
VII. Que en data 4 de desembre de 2023, mitjançant una resolució de la Direcció General de Gestió del Sistema Sociosanitari i de l'IVAFIQ, es declara la situació d'emergència en relació amb la prestació de serveis socials en el sector d'infància i adolescència amb la finalitat d'ampliar places en els recursos corresponents a l'assistència a persones menors i així contribuir a la prestació correcta de serveis socials requerits davant la situació actual de crisi migratòria.  
VIII. Que hi ha crèdit adequat i suficient amb càrrec al programa pressupostari 311.20, Gestió i organització del sistema, capítol IV, línia S1151000, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2023, i la despesa i l'import per a l'exercici 2024 queden condicionats a l'aprovació i l'existència de crèdit adequat i suficient en les posteriors lleis de pressupostos.  
  
IX. En l'annex III de la Resolució de 21 de juny de 2022 es detallen les condicions per a la concertació en matèria de serveis socials en el sector d'infància i adolescència.  
X. D'acord amb el que establix l'article 7, Requisits generals, de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026, s'ha rebut un informe de la Direcció Territorial d'Alacant amb data 7 de desembre de 2023 en el qual se certifica que l'entitat complix els requisits generals establits en aquest article per a poder accedir al règim de l'acció concertada. Així mateix, l'entitat ha acreditat comptar amb un certificat de qualitat del centre que és objecte de l'ampliació del concert.  
  
Per tant, a la vista dels informes elaborats tant per la Direcció Territorial d'Alacant com per la Direcció General de Família, Infància i Adolescència i Repte Demogràfic, l'entitat adjudicatària proposada i les dades d'aquesta es detallen en el quadre següent:  
  
  
Així mateix, el desglossament total per anualitats per al finançament addicional per les noves quaranta places per a aquest centre és la següent:  
  
2023: des del 18 de desembre………… 112.459,20 €  
2024: fins al 17 de juny……………… 1.357.543,20 €  
Total ………………………………… 1.470.002,40 €  
  
Quant a la data d'efectes de places a concertar, d'acord amb el que disposa l'article 16.1 a i b de la Resolució de convocatòria (contingut de la resolució en relació amb les places i els serveis concertats), els efectes econòmics del concert seran a partir del 18 de desembre de 2023 i fins al 17 de juny de 2024, dates que consten en aquesta resolució de concessió i en el document de formalització del concert.  
  
  
  
  
Fonaments de dret  
  
Primer. Correspon a la persona que ocupe el lloc de la Direcció General de Gestió i Organització del Sistema, la nova denominació de la qual després de l'aprovació del Decret 132/2023, de 10 d'agost de 2023, del Consell (DOGV 9661, 14.08.2023), d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, és la de Direcció General de Gestió del Sistema Sociosanitari i de l'Institut de Formació, Investigació i Qualitat dels Serveis Socials, segons el que disposa en l'article 19, el nomenament de la qual està determinat pel Decret 117/2023, de 28 de juliol, del Consell (DOGV 9650, 28.07.2023), per delegació de la persona titular de la Conselleria i, tenint en compte les disponibilitats pressupostàries existents, la resolució del procediment d'acció concertada convocat per la Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per al període 2022-2026, de conformitat amb l'article 15, i de l'anunci d'obertura de termini (DOGV 960, 31.05.2023) per a la concertació de serveis addicionals o de nova creació per al període 2023-2026.  
  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, establix l'acció concertada com a forma de provisió de les prestacions del Sistema Públic de Serveis Socials, i aclarix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, l'accés i el control de les quals siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Tercer. Pel Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, el procediment, el contingut i les condicions bàsiques per a la implantació, l'execució i el desenvolupament dels acords d'acció concertada.  
Quart. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concert amb les entitats d'iniciativa social, mitjançant una resolució que recull els aspectes i els elements que establix aquesta norma, delimitant l'objecte i, si és el cas, el nombre de places i característiques de les prestacions susceptibles del concert, així com els criteris de valoració d'entitats, centres i serveis per a la resolució del procediment de selecció i l'adopció d'acords d'acció concertada, tant en funció de les disponibilitats pressupostàries com de la necessària continuïtat i garantia de qualitat del servei que presten les entitats d'iniciativa social amb els principis de transparència, publicitat i no-discriminació.  
  
Cinqué. D'acord amb el que disposa el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, en l'article 31: «2. Quan siga necessari proporcionar un servei d'estada temporal de persones que es troben en una situació de necessitat especial o vulnerabilitat acreditada, o es troben sota la tutela de l'Administració i la seua atenció estiga inclosa en un acord d'acció concertada en vigor, podrà proporcionar el servei una entitat acreditada i concertada, que ja estiga dins del Sistema Públic Valencià de Serveis Socials, i l'import de les places ocupades assumirà l'administració concertant, amb un acord previ de les parts.»  
  
Sisé. El procediment de concertació s'ha dut a terme tenint en compte el que establix l'article 31.2, esmentat abans, conformement a les condicions generals que s'establixen en la convocatòria dels acords d'acció concertada en matèria de serveis socials en el sector d'infància i adolescència (DOGV 9371, 29.06.2022).  
Seté. El contingut de la resolució en relació amb les places i els serveis concertats es regula en l'article 16 de la resolució de la convocatòria, per la qual cosa determina: la data d'efecte per al nou finançament de les noves places concertades, l'import d'aquest finançament en funció del nombre de places concertades, el mòdul econòmic aplicable i el nombre de dies de prestació del servei.  
  
Huité. La Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència, establix en l'article 36 la modificació dels concerts, conformement al que disposen els articles 31 i 32 del Decret 181/2017, amb les modificacions introduïdes pel Decret 188/2021, de 26 de novembre, del Consell.  
  
I per tot això, d'acord amb el que disposa l'article 18 del Decret 181/2017, de 17 de novembre, del Consell, resolc:  
  
Aprovar la modificació de l'acord d'acció amb l'entitat Fundació Antonio Moreno i per al Centre d'acollida de menors Las Virtudes de la tipologia de projecte migratori, amb 40 places addicionals i per un període de sis mesos.  
L'aprovació de la concessió del concert social per als anys 2023 (des del 18 de desembre) i 2024 (fins al 17 de juny) per un import total d'1.470.002,40 €, s'efectua amb càrrec al crèdit consignat en el programa pressupostari 311.20, Gestió i organització del sistema, capítol IV, aplicació pressupostària S1151000 (Acció concertada: gestió de polítiques d'Infància i Adolescència) de la secció 16 del pressupost de despeses de la Vicepresidència i Conselleria d'Igualtat i Polítiques Inclusives o el seu equivalent en la Llei de pressupostos de la Generalitat per a cada exercici pressupostari.  
La concertació del servei i les places aprovades per aquesta resolució queden subjectes a la subscripció del document administratiu de formalització de concert social, d'acord amb el que establix l'article 18 de l'annex I de la resolució de convocatòria.  
El concert social que se subscriga tindrà una duració des del 18 de desembre de 2023 fins al 17 de juny de 2023, sense possibilitat de pròrroga.  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament un recurs de reposició, previ al recurs contenciós administratiu, davant de l'òrgan que haja dictat l'acte, en el termini d'un mes a comptar des de l'endemà de la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 7 de desembre de 2023. La vicepresidenta segona i consellera de Serveis Socials, Igualtat i Habitatge, p d (R 21.06.2022), el director general de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials: José Vicente Anaya Roig.